Влада је, на предлог Министарства за бригу о породици и демографију, одлучила да се:

- Породицама са децом која су оболела од ретких болести и осталима који су оболели од ретких болести, који су држављани Републике Србије и уписани су у регистар лица оболелих од ретких болести који води Институт за јавно здравље ,,Др Милан Јовановић Батутˮ, исплати једнократна новчана помоћ у износу од 25.000 динара;

- Лицима која су оболела од ретких болести, који су држављани Републике Србије и уписани су у регистар лица оболелих од ретких болести који води Институт за јавно здравље ,,Др Милан Јовановић Батутˮ, доделе ваучери за куповину лекова и медицинских средстава у износу од 35.000 динара;

- Лицима која су оболела од ретких болести, који су држављани Републике Србије и уписани су у регистар лица оболелих од ретких болести који води Институт за јавно здравље ,,Др Милан Јовановић Батутˮ, доделе ваучери за рехабилитацију и рекреацију у износу од 50.000 динара.

У зависности од тога да ли се захтев подноси за доделу једнократне новчане помоћи, за доделу ваучера за куповину лекова и медицинских средстава или за доделу ваучера за рехабилитацију и рекреацију подносилац захтева попуњава образац за одређену врсту подршке и доставља га Министарству за бригу о породици и демографију, Групи за унапређење квалитета живота породицама са децом која су оболела од ретких болести и осталих који су оболели од ретких болести, на следећу адресу- Булевар Михајла Пупина 2, Београд и путем електронске поште: [podrskaretkebolesti@minbpd.gov.rs](mailto:podrskaretkebolesti@minbpd.gov.rs).

Сва питања у вези са условима и начином остваривања права на једнократну новчану помоћ, ваучере за куповину лекова и медицинских средстава и ваучере за рехабилитацију и рекреацију достављају се на електронску пошту: [podrskaretkebolesti@minbpd.gov.rs](mailto:podrskaretkebolesti@minbpd.gov.rs).

Одговори на питања могу се добити и путем телефона број: 0648622550, сваког радног дана у периоду од 9 до 15 часова.

Потребна документација је доступна на линку: <https://www.minbpd.gov.rs/podrska-obolelima-od-retkih-bolesti/>